**İstisna Siyahısı**

1. Məcburi əməyin [[1]](#footnote-1)və ya uşaq əməyinin[[2]](#footnote-2) zərərli və ya istismar formalarının daxil olduğu hər hansı fəaliyyət;
2. Azərbaycan Respublikasının qanunlarına və ya normativ aktlarına və ya beynəlxalq konvensiyalara və sazişlərə uyğun olaraq qanunsuz hesab edilən və ya əczaçılıq preparatları, pestisidlər/herbisidlər, ozondağıdıcı maddələr, PXD, kimyəvi məhsullar kimi beynəlxalq miqyasda istehsalı dayandırılmış və ya qadağan olunmuş hər hansı məhsulun istehsalı və ya ticarəti və ya hərəkətlər [[3]](#footnote-3)CITES üzrə tənzimlənən vəhşi təbiət və ya vəhşi təbiət məhsulları;
3. Hərbiləşdirilmiş materiallar da daxil olmaqla silah, döyüş sursatı və hərbi texnika istehsalı və ya satışı;
4. Qumar, kazino və onlara bərabər tutulan fəaliyyət növləri;
5. Borcalanın bu fəaliyyətlərdə əhəmiyyətli iştirak etmədiyi ("əhəmiyyətli iştirak etmədiyi" sözügedən fəaliyyətin borcalanın əsas əməliyyatlarına yardımçı olması deməkdir) hallar istisna olmaqla, aşağıdakı fəaliyyət növlərindən hər hansı biri:
	1. Tütün istehsalı və ya ticarəti;
	2. Spirtli içkilərin istehsalı və ya satışı (pivə və şərabdan başqa);
	3. Valyuta və ya daşınmaz əmlak sövdələşmələri;
	4. İstənilən növ qiymətli kağızlara investisiya.
6. Aşağıdakı tədbirlər hər hansı biri:
	1. Nəsli kəsilmək təhlükəsi ilə üzləşmiş vəhşi fauna və flora növlərinin beynəlxalq ticarət Konvensiyası (CITES) ilə tənzimlənən vəhşi heyvanların və ya vəhşi təbiət məhsullarının ticarəti;
	2. Nüvə reaktorları və komponentləri daxil olmaqla radioaktiv materialların istehsalı və ya ticarəti (tibbi avadanlığın, keyfiyyətə nəzarət və ya ölçmə avadanlığının və radioaktiv mənbənin adi və/və ya düzgün şəkildə ekranlaşdırıldığı hər hansı bir avadanlığın alınmasından başqa;
	3. Məhdudiyyətsiz asbest liflərindən istifadə edildikdə istehsal və ya ticarət (asbestin tərkibinin iyirmi faizindən (20%) az olduğu asbestosement təbəqələrdən başqa);
	4. Neftlə doldurulmuş elektrik transformatorları, kondensatorlar və 1950-1985-ci illərə aid paylayıcı qurğular kimi məhsullarda aşkar edilə bilən polixlorlaşdırılmış difenil (PXD) olan məhsulların istehsalı və ya ticarəti;
	5. Beynəlxalq miqyasda istehsaldan çıxarma və ya qadağalara [[4]](#footnote-4)məruz qalmış əczaçılıq preparatlarının istehsalı və ya satışı;
	6. Beynəlxalq miqyasda istehsaldan çıxarma və ya qadağalara[[5]](#footnote-5) məruz qalmış pestisidlərin/herbisidlərin istehsalı və ya satışı;
	7. Monreal protokolu ilə tənzimlənən Aerozollar, soyuducu maddələr, köpük agentləri, həlledicilər və yanğından mühafizə vasitələri kimi beynəlxalq miqyasda istehsaldan çıxarılmalı olan ozondağıdıcı kimyəvi birləşmələrin [[6]](#footnote-6)(ozon-dağıdıcı maddələr və ya ODM) istehsalı və ya ticarəti;
	8. Xeyli sayda qeyri-sabit növlər və mühafizə olunan növlərə ziyan vuran və dəniz biomüxtəlifliyinə və sakinlərinə ziyan vuran iri miqyaslı pelagik drifter balıqtutma və xırdadeşikli əl toru ilə balıqtutma kimi dəniz və sahil balıqçılıq üsulları;
	9. Yerli xalqların tam sənədli razılığı olmadan onlar tərəfindən onlara məxsus və ya məhkəmə qaydasında iddia etdikləri torpaqlara qəsd edən istehsalat və ya fəaliyyət;
	10. Pornoqrafiyanın istehsalı və ya ticarəti və ya mahiyyətcə eyni xarakterli malların və ya xidmətlərin təmin edilməsi;
	11. Kommersiya meşəqırma əməliyyatları və ya ilkin tropik nəmli meşələrdə və ya toxunulmamış meşələrdə istifadə üçün meşəqırma avadanlıqlarının alınması;
	12. Davamlı idarə olunan meşələrə aid olmayan ağac və ya digər meşə məhsullarının istehsalı və ya ticarəti;
	13. Bazel Konvensiyası və əsas qaydalarla müəyyən edildiyi kimi, tullantıların və tullantı məhsullarının transsərhəd ticarəti;
	14. İrqçi və/və ya antidemokratik mətbuat;
	15. Heyvanlar üzərində sınaq[[7]](#footnote-7);
	16. Genetik modifikasiya olunmuş orqanizmlər (GMO)[[8]](#footnote-8);
	17. "Siyasi və ya dini məzmunlu” layihələr.
1. BƏT - Məcburi əmək dedikdə, məcburi qaydada və ya cəza hədəsi altında fərdi şəxsdən alınan, könüllü olaraq yerinə yetirilməyən bütün işlər və ya xidmətlər nəzərdə tutulur. <https://www.ilo.org/dyn/normlex/en/f?p=NORMLEXPUB:12100:0::NO::P12100_ILO_CODE:C182>. [↑](#footnote-ref-1)
2. Zərərli uşaq əməyi dedikdə, iqtisadi cəhətdən istismar olunan və ya uşağın təhsili üçün təhlükəli olan və ya müdaxilə edən, ya da uşağın sağlamlığına, fiziki, əqli, mənəvi, əxlaqi və ya sosial cəhətdən zərərli olan başa düşülür

 <https://www.ilo.org/dyn/normlex/en/f?p=NORMLEXPUB:12100:0::NO:12100:P12100_INSTRUMENT_ID:312528:NO>. [↑](#footnote-ref-2)
3. Təhlükəli kimyəvi maddələrin siyahısını <http://www.pic.int> saytından əldə etmək olar. [↑](#footnote-ref-3)
4. İstehsalatdan çıxarılmalı və ya qadağan edilməli olan əczaçılıq məhsullarının siyahısı aşağıdakı ünvanda mövcuddur <http://www.who.int>. [↑](#footnote-ref-4)
5. İstehsalatdan çıxarılmalı və ya qadağan edilməli olan pestisid və herbisidlərin siyahısı aşağıdakı ünvanda mövcuddur <http://www.pic.int>. [↑](#footnote-ref-5)
6. Stratosfer ozonla reaksiyaya girən və onu dağıdan və nəticədə geniş reklam olunan ozon deşiklərinin yaranmasına səbəb olan kimyəvi birləşmələrin siyahısı hədəf azalma və istehsaldan çıxarılma tarixləri ilə birlikdə Monreal protokolunda verilmişdir. Məlumat <http://www.unep.org/ozone/montreal.shtml> səhifəsindən əldə oluna bilər. [↑](#footnote-ref-6)
7. Milli qanunvericilik - <http://e-qanun.az/alpidata/framework/data/3/c_f_3850.htm>. [↑](#footnote-ref-7)
8. Milli qanunvericilik - <http://www.e-qanun.az/framework/23056>- Maddə 21. [↑](#footnote-ref-8)